Europolin hallintoneuvoston päätös, tehty 11 päivänä heinäkuuta 2002, ottaen huomioon Europolin hyväksymät ehdot ja menettelyt niiden määrien mukauttamisesta, jotka on mainittu liitteessä Europolin hallintoneuvoston 16 päivänä marraskuuta 1999 tekemään päätökseen Europolin henkilökunnalle maksettavien palkkojen ja lisien veroista Europolille



Virallinen lehti nro C 218 , 14/09/2002 s. 0001 - 0001



Europolin hallintoneuvoston päätös, tehty 11 päivänä heinäkuuta 2002, ottaen huomioon Europolin hyväksymät ehdot ja menettelyt niiden määrien mukauttamisesta, jotka on mainittu liitteessä Europolin hallintoneuvoston 16 päivänä marraskuuta 1999 tekemään päätökseen Europolin henkilökunnalle maksettavien palkkojen ja lisien veroista Europolille (2002/C 218/01) EUROPOLIN HALLINTONEUVOSTO, joka ottaa huomioon Euroopan unionista tehdyn sopimuksen K.3 artiklan ja Europol-yleissopimuksen 41 artiklan 3 kohdan perusteella tehdyn Europolin, sen elinten jäsenten sekä Europolin apulaisjohtajien ja työntekijöiden erioikeuksia ja -vapauksia koskevan pöytäkirjan(1) ja erityisesti sen 10 artiklan, sekä katsoo seuraavaa: (1) Neuvosto päätti 13. kesäkuuta 2002 hyväksyä Europolin toimihenkilöiden palkkoihin ja palkkioihin 5,2 prosentin korotuksen, joka tuli takautuvasti voimaan 1. heinäkuuta 2001. (2) Hallintoneuvosto päätti 11. heinäkuuta 2002 kirjallisella menettelyllä hallintoneuvoston 16. marraskuuta 1999 tekemän päätöksen(2) liitteen 4 artiklassa mainittujen määrien korotusten toimeenpanemisesta prosenttimääräisesti samansuuruisina ja samasta päivästä alkaen, jona neuvoston on niistä päättänyt 1 kohdassa mainitulla päätöksellä 13. kesäkuuta 2002. (3) Hallintoneuvoston saman 11. heinäkuuta 2002 tekemän päätöksen mukaisesti vahvistetut määrät julkaistaan Euroopan yhteisöjen virallisessa lehdessä, ON PÄÄTTÄNYT SEURAAVAA: 1 artikla Tulee voimaan 1. heinäkuuta 2001: 1. Europolin hallintoneuvoston 16. marraskuuta 1999 antaman päätöksen liitteessä olevan 4 artiklan ensimmäisessä lauseessa mainittu summa on muutettava 101,29 euroksi. 2. Europolin hallintoneuvoston 16. marraskuuta 1999 antaman päätöksen liitteessä olevaan 4 artiklaan sisältyvässä taulukossa euroina esitetyt summat tulee korjata seuraavanlaisiksi: 8 % määrästä, joka on 101,30 euron ja 1784,32 euron välillä, 10 % määrästä, joka on 1784,33 euron ja 2457,64 euron välillä, 12,5 % määrästä, joka on 2457,65 euron ja 2816,59 euron välillä, 15 % määrästä, joka on 2816,60 euron ja 3198,67 euron välillä, 17,5 % määrästä, joka on 3198,68 euron ja 3557,63 euron välillä, 20 % määrästä, joka on 3557,64 euron ja 3905,57 euron välillä, 22,5 % määrästä, joka on 3905,58 euron ja 4264,52 euron välillä, 25 % määrästä, joka on 4264,53 euron ja 4612,47 euron välillä, 27,5 % määrästä, joka on 4612,48 euron ja 4971,43 euron välillä, 30 % määrästä, joka on 4971,44 euron ja 5319,38 euron välillä, 32,5 % määrästä, joka on 5319,39 euron ja 5678,33 euron välillä, 35 % määrästä, joka on 5678,34 euron ja 6026,82 euron välillä, 40 % määrästä, joka on 6026,83 euron ja 6385,79 euron välillä, 45 % yli 6385,80 euron määrästä. 2 artikla Tämä päätös julkaistaan Euroopan yhteisöjen virallisessa lehdessä. 3 artikla Tämä päätös tulee voimaan sitä päivää seuraavana päivänä, jona se on hyväksytty. Tehty Haagissa 11 päivänä heinäkuuta 2002. J. Scharf Hallintoneuvoston puheenjohtaja (1) EYVL C 221, 19.7.1997, s. 2. (2) EFT C 65 af 28.2.2001, s. 8.